
    545400 SIGHIŞOARA
Str. Muzeului nr.7, Tel./Fax 0265 - 771278

H O T Ă R Â R E A   NR.  28
din 27 februarie 2017
                        privind încetarea unui contract de închiriere

Consiliul Local al Municipiului Sighişoara, întrunit în şedinţă ordinară,


Luând act de proiectul de hotărâre şi referatul de aprobare al Primarului municipiului, în calitate de iniţiator, înregistrat cu nr. 3234/09.02.2017, calitate conferită de prevederile art. 33 din Legea nr. 393/2004 privind Statutul aleşilor locali, cu modificările şi completările ulterioare, coroborat cu prevederile art. 45 alin. (6) din Legea nr. 215/2001, Legea administraţiei publice locale, republicată, cu modificările şi completările ulterioare;

Având în vedere cererea înregistrată la Municipiul Sighişoara sub nr. 2147/31.01.2017, formulată de domnul Manta Lucian, în calitate de administrator al S.C. STRUMF COM S.R.L., cu referire la încetarea contractului de închiriere nr. 108/2004, aşa cum a fost modificat şi completat prin actele adiţionale nr. 1/2008 și nr. 2/2014, având ca obiect terenul ocupat de construcţia – chioşc, situat în Municipiul Sighişoara, str. Dimitrie Cantemir f.nr., în suprafaţă de 16,50 mp., motivat de faptul că nu mai desfăşoară activitate comercială, precum și de faptul că s-a eliberat terenul închiriat;

Având în vedere că, în urma verificărilor efectuate în teren, la data de 08.02.2017, s-a constatat faptul că, construcţia – chioşc a fost ridicată de pe terenul închiriat, situat în Municipiul Sighişoara, str. Dimitrie Cantemir f.nr., în suprafaţă de 16,50 mp., ce face obiectul contractului de închiriere nr. 108/2004, aşa cum a fost modificat şi completat prin actele adiţionale nr. 1/2008 și nr. 2/2014;

Având în vedere clauzele din contractul de închiriere nr. 108/2004, aşa cum a fost modificat şi completat prin actele adiţionale nr. 1/2008 și nr. 2/2014, cu privire la încetarea acestuia;

Având în vedere prevederile art. 555 – 566, art.  858 - 865 şi art. 1777 – 1823 din Legea nr. 287/2009 privind Codul civil, republicat, cu modificările şi completările ulterioare;

Având în vedere prevederile Legii nr. 213/1998 privind bunurile proprietate publică, cu modificările şi completările ulterioare;

Având în vedere Raportul de specialitate al Direcţiei Administrarea Patrimoniului, înregistrat cu nr. 3233/09.02.2017, prin care se propune încetarea contractului de închiriere menţionat mai sus, îndeplinindu-se prevederile legale în acest sens;
Având în vedere avizele favorabile ale tuturor comisiilor pe domenii de specialitate;
În temeiul art. 36 (2) lit. „c”, (5) lit. „a” şi „b” şi (9), art. 45 (3), art. 115 (1) lit. „b” şi  a art. 123 (1) din Legea nr. 215/2001, Legea administraţiei publice locale, republicată, cu modificările şi completările ulterioare,

H O T Ă R Ă Ş T E:
Art. 1. Se aprobă, cu data adoptării prezentei, încetarea contractului de închiriere nr. 108/2004, aşa cum a fost modificat şi completat prin actele adiţionale nr. 1/2008 și nr. 2/2014, încheiat cu S.C. STRUMF COM S.R.L., având ca obiect terenul ocupat de construcţia – chioşc, situat în Municipiul Sighişoara, str. Dimitrie Cantemir, f.nr., în suprafaţă de 16,50 mp., motivat de faptul că nu mai desfăşoară activitate comercială şi construcţia – chioşc a fost ridicată de pe terenul închiriat, care astfel este liber.

Art. 2. Prezenta hotărâre se va comunica domnului Manta Lucian, în calitate de reprezentant al S.C. STRUMF COM S.R.L., cu sediul social în Municipiul Sighişoara, str. Crizantemelor, nr.10, ap. 10.

Art. 3. Cu ducerea la îndeplinire a prevederilor prezentei hotărâri se încredinţează Primarul Municipiului Sighişoara, Direcţia Administrarea Patrimoniului și Direcţia Economică - Biroul Buget, Contabilitate, Salarizare din cadrul Municipiului Sighişoara.

Art. 4. Prin grija d-nei Bizo Anca, Secretar al Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighişoara, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.sighisoara.org.ro.

                    PREŞEDINTE DE ŞEDINŢĂ,

  

            Gavrilă Ionel,
  Contrasemnează/Avizat pentru legalitate

           SECRETAR,



             Bizo Anca
(Prezenta s-a adoptat cu unanimitate de voturi)
  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;

  1 ex. Viceprimar;

  1 ex. Secretar;

  1 ex. Direcţia Administrarea Patrimoniului;
  1 ex. Biroul Buget, Contabilitate, Salarizare - Direcţia Economică;
  1 ex. Biroul Juridic;

  1 ex. domului Manta Lucian, reprezentant al S.C. STRUMF COM S.R.L.
10 ex. 
B.A.
